**OPĆINA NEGOSLAVCI**

**OBRAZLOŽENJE I. IZMJENA I DOPUNA PRORAČUNA**

**OPĆINE NEGOSLAVCI ZA 2023. GODINU**

Pravni temelj za donošenje I. Izmjena i dopuna Proračuna Općine Negoslavci za 2023. godinu

• članak 10. i članak 45. Zakona o proračunu („Narodne novine“, broj 144/21)

• članak 16. – 31. Zakona o proračunu („Narodne novine“, broj 144/21)

**RAZLOZI ZA DONOŠENJE I. IZMJENA I DOPUNA PRORAČUNA OPĆINE NEGOSLAVCI ZA 2023. GODINU**

Zakonom o proračunu («Narodne novine», broj 144/21), predviđeno je da se tijekom proračunske godine može raditi novo uravnoteženje Proračuna putem izmjena i dopuna, prema postupku za donošenje Proračuna. Sukladno dosadašnjem ostvarenju prihoda, kao i izvršenju rashoda u odnosu na Plan 2022. te procjeni ostvarenja do kraja godine, potrebno je izvršiti usklađenje prihoda i rashoda proračuna, odnosno donijeti ove izmjene i dopune proračuna.

Općinsko vijeće Općine Negoslavci u prosincu 2023. godine usvojilo Proračun Općine Negoslavci za 2023. godinu („Službeni glasnik Općine Negoslavci 8/22) u ukupnom iznosu od 1.754.927,33 eura.

Sredstva Proračuna za 2023. godinu planirana su uzimajući u obzir pokazatelje o gospodarskim kretanjima u Republici Hrvatskoj, prema Smjernicama za izradu Državnog proračuna Republike Hrvatske, kao i aktualnim podacima Državnog zavoda za statistiku. Također, uzeti su u obzir i pokazatelji o ostvarenju prihoda i rashoda Proračuna za prva tri kvartala 2022.

Od donošenja Proračuna za 2023. godinu do sredine kolovoza 2023. godine ukazala se potreba za donošenjem izmjena proračuna iz slijedećih razloga:

- rezultat poslovanja iz 2022. godine, ostvaren višak sredstava u iznosu od 131.371,47 eura.

- određeni projekti su prijavljeni i odobrena su sredstva stoga je bilo potrebno raditi izmjene i dopune u rashodima, kao i smanjiti na određenim stavkama gdje projekti nisu odobreni.

Sukladno prethodno navedenome te članku 10. i 45. Zakona o proračunu, potrebno je pristupiti izradi I. Izmjena i dopunama Proračuna za 2023. godinu.

**SVEUKUPNO PRORAČUN**

Prvim izmjenama i dopunama proračuna općine za 2023. godinu proračun se povećava za 311.874,57 eura odnosno za 17,77%, te iznosi 2.066.801,90 eura.

**PRIHODI I PRIMICI**

Prihodi iznose 2.066.801,90 eura.

Povećanje sveukupno u iznosu od 313.074,57 eura, a smanjenje u 1.200,00 eura.

Prihodi se usklađaju po kontima te su promjene kod:

|  |  |  |  |
| --- | --- | --- | --- |
| **KONTO** | **NAZIV PRORAČUNSKE POZICIJE** | **POVEĆANJE** | **SMANJENJE** |
| 611 | Porez i prirez na dohodak | 50.000,00 |  |
| 613 | Porez na imovinu | 10.000,00 |  |
| 633 | Pomoć iz proračuna | 16.727,72 |  |
| 638 | Pomoći temeljem prijenosa EU sredstava | 157.249,31 |  |
| 642 | Prihodi od nefinancijske imovine | 1.996,00 | 400,00 |
| 651 | Upravne i administrativne prostojbe | 492,00 | 800,00 |
| 652 | Prihodi po posebnim propisima | 50,00 |  |
| 663 | Prihodi od donacija | 4.913,33 |  |
| 92 | Višak prihoda | 71.646,21 |  |

Glavno povećanje odnosi se na prihode od poreza i prireza na dohodak i to čak za 43,91%, te na EU pomoći za Projekat prekogranične suradnje u iznosu od 100.000,00 eura i na projekat „Zaželi“ u iznosu 57.249,31 eura.

**RASHODI I IZDACI**

Rashodi iznose 2.066.801,90 eura.

Povećanje sveukupno u iznosu od 384.219,67 eura, a smanjenje u iznosu 72.345,10 eura.

**Glava 001 01 Općinsko vijeće**

**PROGRAM 01**: Donošenje akata i mjera iz djelokruga predstavničkog tijela

Unutar ovog programa povećavaju se Naknade za rad predstavničkih tijela u iznosu od 1.000,00 eura i sredstva za provedbu Izbora nacionalnih manjina u iznosu od 960,00 eura.

**Glava 001 03 Jedinstveni upravni odjel**

**PROGRAM 02:** Donošenje i provedba akata i mjera iz djelokruga

Unutar ovog programa smanjuju se rashodi za zaposlene u iznosu od 13.935,89 eura, povećavaju se Materijalni rashodi za 103.446,21 eura, a smanjuju za 1.398,17 eura.

**Aktivnost**: Bankarske usluge i usluge platnog prometa, povećavaju se za 1000,00 eura.

Kapitalni projekt -Nabava dugotrajne imovine, dodaje se iznos od 17.200, 00 eura što se odnosi na projekt Video nadzor- faza II.

**PROGRAM 04:** Javne potrebe u obrazovanju općine Negoslavci

U ovom programu se povećava stavka sufinanciranja ekskurzija učenicima u iznosu od 1.500,00 eura i iznos od 500 eura na naknade u naravi.

**PROGRAM 05:** Održavanje objekta i uređaja komunalne infrastrukture

Povećanje u iznosu od 134.463,16 eura, a smanjenje 30.466,48 eura.

Povećanje se odnosi na kupovinu i renoviranje Etno kuće u Negoslavcima, kao i projekat Centar općine, dok je smanjenje u odnosu na Sanaciju pješačkih staza, obzirom da sredstva za aj projekat nisu odobrena.

**PROGRAM 06**: Izgradnja objekata i uređenje Komunalne infrastrukture i opremanje

U ovom Programu imamo povećanje u iznosu od 60.999,30 eura koje se odnosi na Izgradnju nerazvrstane ceste 20.999,30 eura i Izgradnju parkinga PORLZ 40.000,00 eura, a pozicija Divlja deponija GRABOVO se ukida u cijelosti, što iznosi 26.544,56 eura.

**PROGRAM 11:** Program "Zaželi"

U Programu Zaželi je došlo do povećanja u iznosu od 57.250,00 eura, a koje se odnosi na plaće zaposlenih u prethodnom razdoblju i određene materijalne rashode.